gl lt lt gl en ur gl gl gl gl gl gl gl gl gl gl gl gl gl fr gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl en gl gl es gl ja gl it en it gl it en it gl it en gl gl it en gl gl it en gl gl pt en gl gl pt en it gl pt en gl gl pt en gl gl pt en en gl gl es gl gl gl gl en gl gl gl en ja gl it en it gl it en it gl it en gl gl it en it gl it en gl gl it en gl gl pt en gl gl pt en it gl pt en en gl gl es gl gl gl it fr gl gl it en gl gl it en it gl it en gl gl it en gl gl it fr gl gl it fr gl gl it fr gl gl it fr it gl it fr gl gl it fr gl gl pt en gl gl pt en gl gl pt en gl gl pt fr gl gl pt fr gl gl pt fr en gl pt fr gl gl pt fr gl gl pt fr it gl pt fr gl gl pt fr en gl gl es gl gl gl it fr gl gl it fr it gl it en gl gl it en gl gl it en gl gl it en gl gl it fr gl gl it fr gl gl it fr gl gl it fr gl gl it fr gl gl pt fr gl gl pt fr gl gl pt en gl gl pt en fr gl pt en gl gl pt fr gl gl pt fr gl gl pt fr gl gl pt fr gl gl pt fr gl gl pt fr it gl pt fr gl gl gl gl gl gl gl gl gl gl gl gl gl ja es es it it fr it es fr gl en it en gl es es gl en en gl es fr es es es it es en gl pt es es gl en gl es es es en gl es es es en ja it es it gl gl es fr it tr en gl es it it gl pt gl es es es en gl es es fr it en fr en gl es en gl es gl gl it it fr gl es es gl en gl es es gl es gl es it it gl pt gl es gl fr gl es gl es gl es gl es en es gl es gl es it it gl pt gl es gl es it it fr gl es gl gl en gl gl gl gl gl es gl es gl es gl es gl en gl es gl es gl gl fr es es es es es en gl es gl es fr gl gl gl es gl es gl it gl es it it gl gl gl gl gl gl gl gl
Grao en Galego e Portugués: Estudos Lingüísticos e Literarios
Este grao proporciona unha formación ampla nos estudos sobre a lingua, a literatura e a cultura no ámbito galego-portugués. Estúdanse as diferentes ramas do saber filolóxico (gramática, pragmática, sociolingüística, historia da lingua, planificación lingüística, movementos e xéneros literarios, autoras e autores da literatura etc.)aplicadas ao galego e ao portugués. Desta forma, o alumnado fica preparado para desenvolver con suceso as responsabilidades da súa actividade laboral; e, ao mesmo tempo, adquire unha moi boa competencia plurilingüe (galego e portugués, español, inglés), o que redunda positivamente nas súas competencias profesionais.
Entre as habilidades xenéricas que adquire o estudantado cómpre sinalarmos a capacidade de aplicar os coñecementos lingüísticos e literarios á práctica; a competencia para analizar e comentar textos e discursos literarios e non-literarios utilizando as modernas técnicas de análise textual; a habilidade para aplicar as novas tecnoloxías ao estudo do fenómeno lingüístico e literario; a capacidade para apreciar os valores artísticos, culturais e estéticos nos textos literarios e a habilidade para pór en relación a lingua, a literatura, a historia e a cultura.
Coñecer e aplicar os métodos e técnicas da análise lingüística e literaria para analizar e comentar textos e discursos utilizando as técnicas de análise textual.
Coñecer as correntes teóricas da lingüística e da ciencia literaria e ter un dominio avanzado, oral e escrito, das lenguas galega, española, inglesa e portuguesa.
Ter capacidade para avaliar o estilo dun texto, formular alternativas e correccións, así como para avaliar, analizar e sintetizar criticamente información especializada.
Identificar problemas e temas de investigación deste ámbito científico. Coñecer a crítica textual e a edición de textos.
Ter un coñecemento avanzado das literaturas galega e portuguesa, e da historia e cultura das comunidades galegofalantes e lusófonas.
Dominar a gramática das linguas galega e portuguesa, coñecendo as súas variacións. Coñecer a situación sociolingüística da lingua galega e os modelos e técnicas da planificación lingüística.
Ao acabar a titulación, cada estudante terá interiorizadas como competencias transversais, entre outras, as seguintes:
Utilizar recursos bibliográficos, bases de datos e ferramentas, programas e aplicacións informáticas, para adquirir a capacidade de autoformación.
Ter capacidade para comunicarse, relacionar coñecementos, organizar o traballo, planificar e xestionar o tempo, resolver problemas e exercer o pensamento crítico.
Valorizar a diversidade lingüística e cultural.
Desenvolverse para o exercicio dunha cidadanía aberta, culta, crítica, comprometida, democrática e solidaria, capaz de analizar a realidade e formular e implantar solucións baseadas no coñecemento e orientadas ao ben común.
As saídas laborais deste grao enmárcanse preferentemente no campo humanístico, lingüístico-literario e cultural.
Contorno profesional no que se sitúa
Os graduados no Grao en Galego e Portugués: Estudos Lingüísticos e Literiarios disporán dunha especialización moi alta no ámbito lingüístico e literario galego-portugués. Por iso, conectarán cun universo profesional tamén especializado en que o ensino no ámbito público e privado (academias, colexios, facultades, institutos, lectorados en universidades estranxeiras etc.), o asesoramento lingüístico e sociocultural, a tradución, a normalización lingüística e a dinamización cultural se perfilan como os principais itinerarios laborais.
Entre os principais perfís de saídas académico-laborais, salientan os seguintes: docencia, tradución e interpretación; asesoramento e mediación lingüística, cultural e editorial; asesoramento cultural e lingüístico no mundo empresarial; normalización lingüística; crítica literaria; medios de comunicación; xestión cultural; promoción lingüística e literaria; terapia lingüística; publicidade, librarías especializadas etc.
O estudantado pode, igualmente, continuar a súa formación superior e acceder aos diversos mestrados que se imparten na nosa facultade.
A Facultade de Filoloxía mantén convenios de colaboración con máis de vinte entidades para que o alumnado poida entrar en contacto co ámbito laboral. Neses convenios, que se renovan cada ano, organízanse as prácticas externas extracurriculares. Así, o estudantado entra en contacto co mundo editorial, centros tecnolóxicos, bibliotecas, institucións culturais etc. e pode comprobar en primeira persoa as posibilidades profesionais con que conta despois dos estudos.
Algúns dos organismos en que se realizan as prácticas son os seguintes: Biblioteca Pública Miguel González Garcés (A Coruña),Casa Museo Emilia Pardo Bazán (A Coruña), Consello da Cultura Galega (Santiago de Compostela), Servizo de Normalización Lingüística do Concello de Betanzos etc.
O plan de estudos do Grao en Galego-Portugués: Estudos Lingüísticos e Literarios estrutúrase en catro anos académicos organizados por cuadrimestres, excepto no segundo curso, en que dúas materias teñen carácter anual. Nos dous primeiros cursos, todas as materias son de carácter obrigatorio e resultan comúns aos graos en español e inglés.
A partir desta formación común, no terceiro e cuarto ano cada estudante poderá afondar no estudo das linguas galega e portuguesa e as literaturas correspondentes, con base tamén nas materias complementarias e transversais.
O plan de estudos distribúese en 240 créditos, dos cales 120 son cursados no primeiro e no segundo ano nas materias comúns; no terceiro e cuarto ano cursaranse 78 créditos nas materias obrigatorias, un mínimo de 18 nas materias específicas, un máximo de 18 nas materias optativas xerais e 6 no Traballo de Fin de Grao.
Esta titulación dispón de guía docente
Podes consultala para coñecer máis sobre o estudo. Na táboa inferior tamén podes consultar as guías docentes particulares a aquelas materias que dispoñen de ela.
Os estudos de grao organízanse por cursos. Fai clic nun curso para obter máis información.
Introdución aos Estudos Literarios
Lingua e Cultura Clásica
Tecnoloxías da Información e da Comunicación
Historia da Lingua Galega e Portuguesa
Lingua Galega e Comunicación Oral
Lingua e Cultura dos Países de Fala Portuguesa
Edición e Comentario dos Textos Galegos e Portugueses
Idioma Moderno 2: Francés
Idioma Moderno 2: Italiano
Idioma Moderno 2: Alemán
Literatura Galega Contemporánea 1
Lingua Galega e Sociedade
Normalización e Planificación da Lingua Galega
Literatura Galega e Estudos Socioculturais
Idioma Moderno 3: Francés
Linguaxe, Discurso e Comunicación
Idioma Moderno 3: Italiano
Idioma Moderno 3: Alemán
Contactos Lingüísticos e Literarios na Tradición Románica
Literatura Galega Contemporánea 2
Lingua Galega: Norma e Usos
Lingua e Variación no Espazo Galego-Portugués
Poesía en Lingua Galega e Portuguesa
Literatura e Artes Visuais
Literaturas de Lingua Portuguesa
Traballo Fin de Grao
Narrativa e Ensaio en Lingua Galega e Portuguesa
Teatro en Lingua Galega e Portuguesa
Lecturas de Literatura Española e Hispanoamericana
Idioma Moderno 4: Francés
Idioma Moderno 4: Italiano
BOE co plan de estudos (PDF)
O Grao en Galego e Portugués: Estudos Linguísticos e Literarios foi concibido tendo en conta a anterior licenciatura en Filoloxía Galega. Ao mesmo tempo, tamén se tiveron presentes os estudos lingüísticos e literarios de diferentes universidades europeas, onde é moi frecuente que se estuden cando menos dúas linguas de maneira conxunta (Francia, Italia, Portugal...) e as súas literaturas respectivas, ben como materias de lingüística, teoría literaria e tradución.
Procedementos de consulta empregados
A elaboración do plan de estudos desta titulación realizaouse ao abeiro das Directrices para a elaboración de títulos de grao na UDC aprobadas polo Consello de Goberno desta universidade en 2007. Contou cunha comisión redactora, composta por nove membros, na cal todos os sectores da comunidade universitaria estiveron representados (alumnado, profesorado e PAS). O anteproxecto foi exposto publicamente, debatido e finalmente aprobado pola Xunta de Facultade.
Ao longo do proceso de planificacion do grao mantivéronse diversas reunións cos decanos doutros centros (Facultade de Humanidades da UDC, Facultade de Filoloxía da Universidade de Santiago de Compostela, Facultade de Filoloxía e Tradución da Universidade de Vigo etc.).
O ensino do plan de estudos está a cargo de docentes dos departamentos de: Ciencias da Computación e Tecnoloxías da Información, Didácticas Específicas e Métodos de Investigación e Diagnóstico en Educación, Humanidades e Letras.
Os estudos de grao organízanse por cursos. Fai clic nun curso para obter máis información.
Introdución aos Estudos Literarios
Rodríguez González, Olivia Carmen
Paz Gago, José María
Lingua e Cultura Clásica
González Muñoz, Luís Fernando
Santos Paz, José Carlos
Tecnoloxías da Información e da Comunicación
Rodríguez Brisaboa, María Nieves
De Castro Celard, David
Lizancos Vidal, Plácido Francisco
Saavedra Places, María de los Ángeles
Vázquez Lijó, José Manuel
García Hurtado, Manuel Reyes
Romero Portilla, María de la Paz
Cabarcos Traseira, María Jesús
Caparrós Esperante, Luis Evaristo José
Jimeno Rodríguez, Juan Antonio
Novoa Blanco, Francisco Javier
López Fernández, María Teresa
Pérez Pascual, José Ignacio
López Viñas, Xoán Luís
Regueiro Diehl, María Mercedes
Alonso Giráldez, José Miguel
Gómez Blanco, Carlos Juan
Alonso Giráldez, José Miguel
Alonso Ramos, Margarita María
Vázquez Veiga, Nancy Josefina
Historia da Lingua Galega e Portuguesa
Lingua Galega e Comunicación Oral
López Viñas, Xoán Luís
Rubert De Araujo, Andréa
Eirín García, María Leticia
Lingua e Cultura dos Países de Fala Portuguesa
Edición e Comentario dos Textos Galegos e Portugueses
Eirín García, María Leticia
Idioma Moderno 2: Francés
Luis Gamallo, María Obdulia
Couceiro Bueno, Juan Carlos
Idioma Moderno 2: Italiano
Idioma Moderno 2: Alemán
Literatura Galega Contemporánea 1
López Fernández, María Teresa
Lingua Galega e Sociedade
Martínez Pereiro, Carlos Paulo
Normalización e Planificación da Lingua Galega
Literatura Galega e Estudos Socioculturais
Fernández Pérez-Sanjulián, María do Carme
Sánchez Palomino, María Dolores
Idioma Moderno 3: Francés
Luis Gamallo, María Obdulia
Linguaxe, Discurso e Comunicación
Álvarez Cáccamo, Celso María Alfonso
Idioma Moderno 3: Italiano
Idioma Moderno 3: Alemán
Contactos Lingüísticos e Literarios na Tradición Románica
Rubert De Araujo, Andréa
Literatura Galega Contemporánea 2
Fernández Pérez-Sanjulián, María do Carme
Lingua Galega: Norma e Usos
López Viñas, Xoán Luís
Lingua e Variación no Espazo Galego-Portugués
Sánchez Rei, Xosé Manuel
Poesía en Lingua Galega e Portuguesa
Rodríguez González, Olivia Carmen
Alonso Ramos, Margarita María
Literatura e Artes Visuais
Paz Gago, José María
Literaturas de Lingua Portuguesa
Martínez Pereiro, Carlos Paulo
Sánchez Rei, Xosé Manuel
Traballo Fin de Grao
Eirín García, María Leticia
López Fernández, María Teresa
Sánchez Rei, Xosé Manuel
Vizcaíno Fernández, Carlos Cayetano
Narrativa e Ensaio en Lingua Galega e Portuguesa
Teatro en Lingua Galega e Portuguesa
Lecturas de Literatura Española e Hispanoamericana
Martínez López, María Josefa
Idioma Moderno 4: Francés
Regueiro Diehl, María Mercedes
Idioma Moderno 4: Italiano
Accións para a mobilidade do estudantado
A UDC mantén convenios de mobilidade de estudantes con universidades e institucións de educación superior de catro continentes. Cada curso académico publícanse varias convocatorias de mobilidade de estudantes para que estes poidan cursar parte dos seus estudos nunha desas institucións (un semestre ou un ano académico completo), obtendo pleno recoñecemento académico ao seu regreso no expediente UDC do estudante.
Nesas convocatorias publícanse as prazas das que a UDC dispón para ofrecer aos estudantes dos distintos centros e, no seu caso, as condicións específicas de cada unha delas. Do mesmo xeito, todos os anos convócanse bolsas para financiar a realización de prácticas no estranxeiro por parte dos estudantes
As prácticas serán tamén recoñecidas como parte do seu expediente académico ou no suplemento europeo ao título. O estudante é libre para buscar a empresa ou institución de destino do EEES na que desexa facer as prácticas. A estes efectos, a UDC ten un taboleiro virtual no que se publican as ofertas que chegan ao seu coñecemento.
As convocatorias de mobilidade xestiónanse conxuntamente nos centros de procedencia dos estudantes, baixo a dirección dos Responsables de Relacións Internacionais dos centros, e na Oficina de Relacións Internacionais da Universidade (ORI). Os requisitos xerais para acceder a unha praza de mobilidade, os dereitos e obrigacións dos estudantes, así como o procedemento para conceder as prazas regúlanse no Regulamento de Mobilidade da UDC.
Accións concretas do centro
A Facultade de Filoloxía da UDC conta cunha longa tradición de participación e cooperación na elaboración de estratexias de mobilidade do estudantado, particularmente no ámbito europeo. Isto favorece o contacto con outras realidades lingüísticas, literarias, culturais e sociais en diferentes países, co evidente enriquecemento cultural e persoal para o alumnado.
Así, grazas aos convenios existentes, as persoas que cursaren o Grao en Galego-Portugués: Estudos Lingüísticos e Literarios teñen a posibilidade de completaren parte da titulación nunha universidade española ou estranxeira. Así mesmo, mediante os programas SICUE e Erasmus-Sócrates, existe a posibilidade de estudar durante un cuadrimestre ou mesmo durante un ano enteiro nas universidades de Barcelona, Évora, Lisboa, Madeira ou Minho.